**ΠΛΑΙΣΙΟ ΕΠΙΓΡΑΜΜΑΤΙΚΗΣ ΠΕΡΙΓΡΑΦΗΣ ΔΡΑΣΗΣ**

**ΓΙΑ ΕΥΡΥΤΕΡΗ ΕΦΑΡΜΟΓΗ**

|  |  |
| --- | --- |
| ΣΧΟΛΕΙΟ: | 3o Πειραματικό Νηπιαγωγείο Θεσσαλονίκης |
| ΚΑΤΗΓΟΡΙΑ ΔΡΑΣΗΣ: | 1. Ενδοσχολική έρευνα / Όμιλος μουσικής
 |
| ΤΙΤΛΟΣ ΔΡΑΣΗΣ: | Απόψεις γονέων για την ποιότητα της επικοινωνίας και της συνεργασίας με τους εκπαιδευτικούς μέσω e-portfolio. | ΔΙΑΡΚΕΙΑ ΔΡΑΣΗΣ: | 3 μήνες |
| ΥΠΕΥΘΥΝΟΣ ΕΚΠΑΙΔΕΥΤΙΚΟΣ: | Δέσποινα Καλανταρίδου | ΕΙΔΙΚΟΤΗΤΑ: | ΠΕ60 |
| ΣΥΝΕΡΓΑΖΟΜΕΝΟΙ ΕΚΠΑΙΔΕΥΤΙΚΟΙ (ΑΡΙΘΜΟΣ ΚΑΙ ΕΙΔΙΚΟΤΗΤΑ) |
| 1. |  | ΕΙΔΙΚΟΤΗΤΑ: |  |
| 2. |  | ΕΙΔΙΚΟΤΗΤΑ: |  |
| ΣΧΟΛΙΚΟΣΧΡΟΝΟΣ ΥΛΟΠΟΙΗΣΗΣ ΔΡΑΣΗΣ: |  | ΣΥΜΜΕΤΕΧΟΝΤΑ ΤΜΗΜΑΤΑ ΣΧΟΛΕΙΟΥ: | 1 |
| ΠΛΗΘΟΣ ΣΥΜΜΕΤΕΧΟΝΤΩΝ | ΕΚΠΑΙΔΕΥΤΙΚΩΝ: |  | ΜΑΘΗΤΩΝ: | 15 | ΤΡΙΤΩΝ: | 15 |
| ΣΤΟΧΟΣ ΔΡΑΣΗΣ: | Στόχος της εργασίας ήταν να παρουσιαστούν οι απόψεις των γονέων σχετικά με την ποιότητα της επικοινωνίας και της συνεργασίας ανάμεσα σε εκείνους και τον εκπαιδευτικό μέσω της τεχνολογίας και πιο ειδικά του e-portfolio.  |
| ΣΥΝΤΟΜΗ ΠΕΡΙΓΡΑΦΗ ΥΛΟΠΟΙΗΣΗΣ (200-300 λέξεις) |
| Σε μία εποχή που οι γονείς δεν έχουν πάντα το χρόνο να συνεργάζονται δια ζώσης με τους εκπαιδευτικούς , η τεχνολογία είναι ένα μέσο που μπορεί να διευκολύνει τη συνεργασία και επικοινωνία αυτή. Το δείγμα της έρευνας αποτελούν 15 γονείς νηπίων. Τα αρχικά δεδομένα αφορούν τις απόψεις και προσδοκίες των γονέων αναφορικά με τη χρήση του e-portfolio και συλλέχτηκαν με τη μέθοδο των ημι-δομημένων συνεντεύξεων. Στη συνέχεια έγινε η χρήση της πλατφόρμας του e-portfolio από τους γονείς σε συνεργασία με την εκπαιδευτικό. Το υλικό αφορούσε τον Όμιλο μουσικής που παρακολουθούσαν τα παιδιά μία φορά την εβδομάδα. Η διαδικασία αυτή ξεκίνησε το Γενάρη και κράτησε μέχρι το Πάσχα (περίπου 3 μήνες). Οι γονείς είχαν τη δυνατότητα να μελετούν το υλικό που ανεβάζαμε με τα παιδιά, είχαν την ευκαιρία να σχολιάζουν τις εργασίες και να αλληλεπιδρούν με την εκπαιδευτικό. Μετά το Πάσχα έγινε μια τελική συνέντευξη με τους γονείς. Τα δεδομένα αναλύθηκαν με την μέθοδο της ανάλυσης περιεχομένου και έδωσαν μια εικόνα που μπορεί να συμβάλει στη βελτίωση της ουσιαστικής σχέσης γονιών-εκπαιδευτικών. |
|  |
| ΑΠΟΤΕΛΕΣΜΑΤΑ- ΠΡΟΤΑΣΕΙΣ (200-300 λέξεις) |
| Τα αποτελέσματα έδειξαν ότι η πλειοψηφία των γονιών στην τελική συνέντευξη είχαν θετική άποψη για τη χρήση του e-portfolio.**Ως προς τη χρήση της πλατφόρμας** ενώ στις αρχικές συνεντεύξεις είχε αναφερθεί από πολλούς ότι τους φόβιζε αν θα κατάφερναν να τη χειριστούν, στην τελική συνέντευξη είπαν ότι δεν ήταν τελικά τόσο δύσκολη η χρήση της όσο πίστευαν . Μια δυσκολία που συνάντησαν μερικοί ήταν η **έλλειψη χρόνου**. Αν και τους άρεσε που είχαν αυτή την ευκαιρία να ενημερώνονται και να συμμετέχουν με τον τρόπο τους στην εκπαιδευτική διαδικασία, κάποιες φορές δεν κατάφερναν λόγω έλλειψης χρόνου να είναι συνεπείς στο εβδομαδιαίο μας ηλεκτρονικό ραντεβού. Μέσα όμως από τη συζήτηση μας στη συνέντευξη υπήρξε η διαπίστωση σε ορισμένες περιπτώσεις δεν ήταν το πρόβλημα ο χρόνος άλλα το ότι **δεν έδωσαν προτεραιότητα** στη διαδικασία αυτή .**Σε σχέση με τις αρχικές τους προσδοκίες** , οι πλειοψηφία ήταν πρόθυμη να δοκιμάσει το e-portfolio. *Γενικά στο συγκεκριμένο σχολείο οι γονείς γνωρίζουν ότι εφαρμόζονται καινοτόμα προγράμματα οπότε ήταν ανοιχτοί στο να συμμετέχουν σε μια τέτοια διαδικασία.* Πίστευαν ότι με τον τρόπο αυτό θα γνωρίσουν ακόμα καλύτερα τον τρόπο με τον οποίο δουλεύουμε στο νηπιαγωγείο και θα μπορούν να βοηθούν καλύτερα και τα παιδιά τους.**Στις τελικές συνεντεύξεις** αναφέρθηκε ότι είχε ενδιαφέρον η συμμετοχή τους σε μια τέτοια διαδικασία. Βέβαια κάποιοι περίμεναν να βλέπουν υλικό από όλες τις δράσεις του σχολείου και όχι μόνο από τη μουσική.**Ως προς τη σχέση τους και την επικοινωνία με την εκπαιδευτικό** σχεδόν όλοι ανέφεραν ότι αυτή ενισχύθηκε. Η τακτική επικοινωνία με το email έδειχνε το **ενδιαφέρον της νηπιαγωγού** για τα παιδιά και τη διάθεση να βοηθήσει . Η πλατφόρμα τους βοήθησε να κατανοήσουν καλύτερα τη λειτουργία του ομίλου μουσικής και τους κινητοποίησε. Μερικοί μάλιστα ανέφεραν ότι μάθαιναν μουσική μαζί με τα παιδιά. Επίσης, κατανόησαν καλύτερα τον τρόπο δουλειάς στον νηπιαγωγείο.**Τα παιδιά τους** περίμεναν με χαρά και ανυπομονησία να δουν οι γονείς τους το υλικό που εκείνα με τη βοήθεια της εκπαιδευτικού ανέβασαν στην πλατφόρμα, εξηγούσαν στους γονείς τους το τι έγινε στον όμιλο και αυτή η χαρά και ικανοποίηση των παιδιών περνούσε και σε εκείνους. Επίσης ,πολλοί ανέφεραν ότι είχαν τη δυνατότητα με τον τρόπο αυτόν **εμπλακούν στην εκπαιδευτική διαδικασία**, κάτι που υπό άλλες συνθήκες δε θα μπορούσαν να το κάνουν, λόγω της δουλειάς τους. Η παραπάνω διαδικασία εφαρμόστηκε σε ένα σχολείο με λίγα παιδιά, με αρκετές δυσκολίες όμως μιας και δεν υπήρχε πάντα σύνδεση στο διαδίκτυο και ο υπολογιστής και το σκάνερ δεν ήταν σε πολύ καλή κατάσταση. Ο χρόνος που χρειάζεται να αφιερώσει ο εκπαιδευτικός για τη διαδικασία αυτή είναι μεγάλος. Παρόλα αυτά τα αποτελέσματα που προέκυψαν από την παραπάνω έρευνα ήταν τόσο θετικά και ενθαρρυντικά που αξίζει κάποιος να το τολμήσει. |
| ΤΕΚΜΗΡΙΩΣΗ / ΕΡΕΥΝΑ | ΑΡΧΙΚΗ (ΝΑΙ/ΟΧΙ)ΝΑΙ | ΔΙΑΜΟΡΦΩΤΙΚΗ (ΝΑΙ/ΟΧΙ) | ΤΕΛΙΚΗ (ΝΑΙ/ΟΧΙ)ΝΑΙ  |
| ΜΕΘΟΔΟΙ ΤΕΚΜΗΡΙΩΣΗΣ / ΕΡΕΥΝΑΣ(π.χ. παρατήρηση, ετεροπαρατήρηση, συνεντεύξεις, ερωτηματολόγια, έρευνα αρχείων, ημερολόγια κ.α.). | ΣυνεντεύξειςΗμερολόγιο εκπαιδευτικού  |
| ΣΥΝΔΕΣΜΟΣ ΑΝΑΡΤΗΣΗΣ ΔΡΑΣΗΣ: |  |

|  |
| --- |
| **ΕΝΔΕΙΚΤΙΚΕΣ ΚΑΤΗΓΟΡΙΕΣ ΔΡΑΣΕΩΝ** |
| 1. Καινοτόμος Διδακτική Πρακτική
2. Ενδοσχολική έρευνα
3. Καινοτόμος Διοικητική Δραστηριότητα
4. Πειραματική Εφαρμογή Νέων ή Τροποποιημένων Προγραμμάτων Σπουδών
5. Επαγγελματική Ανάπτυξη Εκπαιδευτικών
6. Ανάπτυξη και τεκμηρίωση νέου Εκπαιδευτικού Υλικού
7. Διάχυση πρακτικών στην εκπαιδευτική και επιστημονική κοινότητα
8. Όμιλοι
9. Έρευνα-δράση
10. Κοινωνική-εκπαιδευτική δράση
11. Ενδοσχολική δραση/ πρακτική σε ζήτημα που αφοράτην σχολική κοινότητα
12. Άλλο (περιγράψτε)
 |